
ملك القطن 
الأشخاص 
السنباطي: مالكء في الخمسين من عمرهء عنده حوالي ٠١‏ فدانًا أو أكثر قليلًاء وجهه 
أحمرء وله صلعة. 
نظيرة: زوجته. في الأربعين. ضخمة جدًا. 
تنعادة. ايتتهماةشنها 35 نه 
متصطقق كمال الاين الأكين ننه *#سحة فق التوسميهية: 
قمحاوي أبو إبراهيم: مزارع في الستين. 
محمد: ابنه في العشرين. 
عوض: ابنه الصغيرء في العاشرة» وألثغ (ينطق السين ث). 
أم محمد: زوجة قمحاويء طويلة وجافة العود. 
الحاج شوادفي: من ملاك البلدء في الستينء ويبدى أصغر سنًا. 
أبو إسماعين: تاجر أقطان من مديرية أخرى. 

المنض 

(حوش أمام بيت السنباطي. البيت بناؤه مُرتفع ويابه عبارة عن بوابة ضخمة 
وواسعة, لدرجة أنه من الُمكن رؤية ما يدور داخل البيت. البوابة في الوسط. 
باب الحوش إلى اليمين. إلى اليسار باب صغير آخر يؤدّي إلى ملحقات البيت. 
الحوش به أكياس قطن نائمة وواقفة. في الركن الأيمن حامل (شاليش للسيبية) 
منصوب على ثلاثة عروق خشب تربطها طارة من حديد. هناك كيس معلَّق إلى 
بوابة البيت» وجار «حشوه». محمد ابن قمحاوي داخله وأمه طوال الوقت تملاً 
قفة بالقطن من المخزن في الداخل» وتناول ابنها الذي يحشو.) 


(يُفتح الستار على عوض وسعد زغلول يلعبان على الأكياس القريبة من الباب. 
السنباطي جالس على كيس في الوسط. الزوجة تخيط جلبابًا لابنها الكبير على 
ماكينة خياطة بِرجْلٍ قديمة» ولها صوت مُزعِج. والماكينة موضوعة قريبًا من 
البوابة.) 


الوقت 
(قبيل غروب أحد أيام أكتوير.) 


(السنباطي جالس إلى كيس في الوسط يرتدي جلبابًا إفرنجيًا أبيضء وعاري 
الرأسء» وواضعًا ساقا فوق ساقء ومنهمكًا في الحساب في دفتر بيرواز أحمر 

معه. يحسب أحيانًاء وأحيانًا يضع القلم بين أسنانه. يُكلّم نفسه. ولكنه يوجه 
الكلام بحيث يبدو وكأنه يكلم كيسًا من الأكياس.) 


السنباطى: مصيبة ... والله أكبر مصيبة! مطلوب منى النهاردة "5٠‏ جنيه» والقطنية 
كلها مش محصلة .2٠١‏ أروح فين وآجي منين ياخواتي؟ 
نظيرة (تُوقف ماكينة الخياطة» وتتأمل ما كانت تخيطه وهى تغنى): 


ويتسأليني باحبك ليه؟ك سوال غريب ما أجاويش عليه! 


جلابية كمال قرّبت تخلص أههء والنبي اسم الله فيها. تعالى يا سنباطي وحياتك أما 
أقيس ياقتها عليك لحسن بسلامته نايم. ‏ - ْ 

السنباطي (لنفسه): أروح فين وآجي منين يا ناس؟ 

نظيرة: إنت موش سامع؟ باقول لك تعالى أقيس الياقة عليك. 

السنباطي: إيه؟ 

نظيرة: إعمل لي تايه عاد زي عوايدك. تعالى هنا (يذهب إليها السنباطي وهى يهز 
رأسهء ويحرك يديه). 


نظيرة: إلبس كده. 
(يحاول أن يرتدي الجلباب فلا يعرف.) 


حتى الجلابية ما انتاش عارف تلبسها؟ مصايب إيه دي يا أخواتي! إيه الخيبة دي؟ 
إوعى كده. ْ 

(تلبسه هي الجلباب) ياخي بلا حزن (يحاول السنباطي أن يخفض رأسه ليتفرج 
على الجلباب). 

نظيرة (ممسكة بالياقة وتكاد تخنقه): بص لفوقء عايز تشوف إيه؟ 

السنباطي: بس أتفرج على الديل يا شيخة. 

نظيرة: وان «مالك .وهال الذيل؟ :دي يناعة كنال 'واقك مالك وهال :د يلينا# بصن 
لفوق. 

السنباطي (ووجهه إلى أعلى): أروح فين يا ناس وآجي منين؟ القطنية قال! الواحد 
طول السنة يقول القطن القطن. بدلة لسعد في القطنء جزمة لكمال في القطن» حقن 
للضغط في القطن» وآدي القطن. 

نظيرة: إنت بتعمل مقدمات؟ عمال تلت وتعجن ليه؟ اسمع يا سنباطيء آني بأقول 
لك أهه. آني ماليش دعوةء تطلع السما (تجذب الياقة إلى أعلى)» تنزل الأرض (تجذب 
الياقة إلى أسفل) تروح يمين تروح شمال (تدير رأسه إلى اليمين واليسار) آني ماليش 
دعوة. والله العظيم الكردان بتاعي إن ما إيجه السنة دي لعاملة اللي ما يعمل (تخنق 
عليه). ْ 

السنباطي: الله! يا شيخة حاتفطسيني» حاسبي» إيه ده؟ 

نظيرة: آني عايزة الكردان ويس (تخنق عليه). 

السنباطي: يا شيخة إعقليء ابن قمحاوي جوه الكيس بيحشي ليسمع بقى يبقى 
مش كويس. 

نظيرة: ماليش دعوة. 

السنباطي: والبنك اللي له ١6١‏ جنيه؟ 

نظيرة: ماليش دعوة. 

السنباطي: والمدارس؟ 

نظيرة: يتحرقوا بجاز. 

السنباطي: والأبواب السبعة اللي مفتوحين على آخرهم؟ بس اوعي تخنقي. ولسه 
دور قمحاوي راخرء كل المزارعين اتحاسبوا في أمانة الله إلا هوه, آني عارف دوشته بتاعة 
كل سنة. كل سنة لازم يبقى يوم حسابه يوم سواد. (ينظر إلى عوض ابن قمحاوي) هو 
أبوة راج فهديانولة؟ 

عوض: راح يصلىي. 

السنباطي: وده وقته؟ موش نلم للتاجر محصوله؛ ويبقى يروح مطرح ما يروح» 
امشي يا واد روح انده له. 

عوض (لسعد ابن السنباطي): إن كنت ابن أمك وأبوك صحيح اطلع على الكيس 
من غير ما تمسك بإيديك. 

سعد: وإيه يعني؟ هه. 
(يحاول الصعود.) 


السنباطي (يهم بأن يعاود النداءء ولكنه ينتظر نتيجة محاولة ابنه. وحين يفشل 
يصرخ في عوض): امشي يا واد انده أبوك. امشي روح. 

عضن اماد ا هونن قلت اللد “موق (عاتعرت قط ؟ كد لل شوف] هيا 
(يصعد الكيس مرة واحدة). 

السنباطي: امشي جاك وجع في بطنك. امشي. 

عوض: تعالى ننده أبويا يا سعد. 


السنباطي: إنت بتقول له يا سعد حاف يا وله؟ قول له يا سي سعد يا ولهء امشي 
ياكلب. 00 

عوض (لسعد): طيب حاعمل قطر (يقلد صوت القطار) تش تش (ويجري خارجًا). 

سعد: طيب خليني أنا الراس (يجري وراءه) أنا الراس وانت السبنسة. امسك في 
ديلي وخليك السبنسة. 

نظيرة (تكون في تلك الأثناء مشغولة بمساواة الذيل. وتعود لقياس الياقة لآخر 
مرة): إنت حر. أنا قلت لك وانت حر. تنقطع إيدي آني اللي مديتها لك بالكردان وانت 
داير لايصء آني اللي أستاهل. الواحدة تبقى قاعدة في وسط النسوان زوعة. إن رحت في 
فرح والا في ميتم لم ألق حاجة ألبسها. بقى النسوان تبقى من هنا لهنا صيغة:» وآني 
ما ساوتش مرات عبد الحميد اللي من جنس الغوايش بتلبس دستة. هى اني ماليش 
نفس؟ 


(تشدد من قبضتها على رقبته» ويحاول أن يتخلص من يديهاء فتترك القياس 
وتنهار على الماكينة, وكَهُم بالبكاء.) 


هو آنى انكتبت في خانة المنسيين؟ 

السنباطى: إلاه يا نظيرة! 

نظيرة: آني عاد لي قيمة في البلد؟ (تنفجر باكية). 

السنباطي (يغير طريقته فورًاء يطبطب عليها): حاضر حاضر. من عيني دي ومن 
عيني دي. كردان وحلق وكل اللي انتي عاوزاه إن شالله أبيع الفدانين اللي حيلتي. آني 
أقدر على زعلك؟ بس اروح فين يا ناس وآجي منين؟ 


(يلمح قمحاوي داخلًا من باب الحوش.) 


طيب خشي بقى لحسن الراجل إيجه. 
نظيرة (تكف عن البكاء» وتنظر إلى الناحية التي أقبل منها قمحاوي شذرًا. تتمتم 
بلا حماس): هو يعني ده راخر الواحدة تستخبى عليه؟ يا خي بلا نيلة وسخام عالي. 


(تتهادى إلى البيت بلا حماس.) 


(يدخل قمحاوي مرتديًا سروالًا طويلًا يمتد إلى ما تحت الركبة بكثير وصديري؛ 
وله شارب أشيبء وذقن نامية» ويمشي على الدوام منحنيًا. وعلى رأسه عمامة 
متسخة. وكلامه همهمة؛ وحين يراه السنباطي داخلًا ينهمك؛ وهو لا يزال مرتديًا 
جلباب ابنه فوق جلبابه؛ في الكتابة والتحديق في الدفتر. يمر به قمحاويء وهو 
لا يزال يتمتم بختام الصلاةء ويتجاوزه دون أن ينطق حرفاء وينحني على 
فصوص القطن المبعثرة على الأرضء ويلتقطها ويضعها في يده.) 


السنباطي (بعد أن ظلّ فترة من الزمن منحنيًا على الدفتر منتظرًا أن يُحييه قمحاوي 
بلا فائدة): ياخي قول سلام عليكم. إنت داخل على أموات؟ 

قمحاوي (يرفع صوته بختام الصلاة): لا إله إلا الله محمد رسول الله. أشهد أن 
لا إله إلا الله محمد رسول اللهء اللهم يا ذا الجلال والإكرام. آمين (يرفع كفيه ويملّس 
بهما على وجههء ويكون القطن لا يزال في يدهء فيملس به على وجهه أيضًا. يلتفت إلى 
السنباطي) السلام عليكم. 

السنياطى (متجاهلًا سلامه): كنت فين؟ 

قمحاوي: كنت باخطف العصر قبل الشمس ما تحج (ينهمك في لم القطن المبعثر 
وتنظيفه وإمساكه بيده). 

السنباطي: إنت موش عايز حسابك ولا إيه؟ 

لمجاو رمعر مان إلى لمَّ القطن المبعثرء يقول وهو ما زال منحنيًا): حد يكره 

قيشن اللو ؟ 

السنباطي: طيب. اسمع حسابك يا سيدي» (يقلب في الدفتر) قمحاوي أبى إبراهيم, 
قمحاوي أبو إبراهيم» (يبل إصبعه ويقلّب الصفحات) قمحاوي أبو إبراهيم؛ (يُلصق 
الدفتر بعينيه) أيوه. شوف يا سيديء إحنا صح لينا من زرعتك 5 قناطيرء و١٠‏ رطلء 
ينوبك منهم التلت يعني تلات قناطير وعشرة أرطالء والقنطار بعناه بعشرين يبقى لك 
قرشء يعني يا سيدي اتنين وستين جنيه. 

قمحاوي (يتوقف عن لم القطن ويلتفت بفرحة): كام يا أفندي؟ 

السنباطي: اتنين وستين جنيه. 

أم محمد (وهي غادية رائحة باستمرار تملاً القفة وتفرغها قطنا طويلة وريه 
هد ومتمزاء حافة كدو القن الحاف تسنمع” الزقع افتذوقف :وتوعق. بوكلمها دتما 
زعيق كصراخ العرسة): والمضحف الشريف إن ما عرقت الدان السنة ديء لآني سايبهالك 
عاشي ا 

محمد (من داخل الكيس): وآني يابا عاوز اتجوز. 

قمحاوي (ينفض يديه بشدة؛ ليُسكتها): بتقول كام يا فندي؟ 

السنباطي: قلنا ده اللي ليك (77 جنيه) واللي عليك. أروح فين يا ناسء وآجي منين؟ 

قمحاوي (يتحفز): أيوه؟ 

السنباطي: شوف يا سيديء لك 17 جنيهء وعليك يا سيدي يا سيدي (وبهزار) ولا 
منناك ]لا آنا زنمرك الاف من عهيم) .املك ل مني تكن شوالية كلها وم سايم 

قمحاوي (تنفك عقدة وجهه الخالدة للمرة الأولى والأخيرة» ويحاول أن يستظرف): 
أيودء سامع يا افنديء ما بلاش اللي عليناء وخليها اكده واكده. 

السنباطي: اسمع تاني اللي عليك وانت ساكت. قلنا: 1 جنيه تمن شوالين كيماوي. 

قمحاوي: سبعة ليه يا افندي؟! إذا كان الحكومة بتبيع الشوال بتلاته وريع. 

السنباطي: أصلي شاريهم من السوق السودة» زي ما انت عارف. 

قمحاوي: سوق إيه؟ 

السنباطي: السوق السودا. 

قمحاوي: سوق إيه يا خويا دي؟ تبقى يوم إيه؟ السبت ولا الحد ولا يوم إيه؟ 

السنباطي: يا جدع دي موش سوق. يعني شاريهم بره التسعيرة من واحدء فلازم 
ياخد فيهم حق الدخانء ولا إيه؟ 

قمحاوي (يهز رأسه علامة قلة التصديق ثم يقول): وغيره؟ 

السنباطي: وعليك يا سيدي 5١5‏ ساغ تمّن البذرة. ماشي؟ 

قمحاوي: ماثي. 

السنباطي (في سره): يا مسهل يا رب. (ثم لقمحاوي) وسلفية اتنين جنيه لزوم 
أنفار لجني القطن. الاتنين جنيه اللي خدتهم يوم السوق اللي قبل اللي فات. 

قمحاوي: وانت مش عايز يا افندي تشيل في الجمع؟ 

السنباطي: يا راجل يا شايب اعقل. إنت عايز تطلع شرع لروحكء هو فيه مالك في 
الدنيا بيشيل في الجمع؟ موش كله على المزارع؟ 

قمحاوي: هو المزارع كفر يا ناس؟ اشمعنى امال المالك بياخد على الجاهز. 

السنباطى: والله احنا كده. الناس كلها كده. وان كان عاجبك (ثم بصوت حاسم) 
وعليك /٠١‏ ام 3 تقاوي الغلة اللي فاتت و١5‏ قرش إيجار عدد 5 كيس لجني القطن. 

قمحاوي: لإيه؟ 1 

السنباطي: لجني القطن. 


السنباطي: يعني جمع القطن يا سي قمحاوي. 


قمحاوي (جادًا): طرق إيه؟ 

السنباطي: إلاه يا قمحاويء إنت كل سنة تعمل الموشح ده؟ طرق يا أخي بتاعة 
كل سنة؟ 

قمحاوي: ماني يا أفندي كل سنة بادفع الطرق السودة دي. آني مالي ومالها؟ إنتى 
اللي بتركبوا العربيات اللي بطوط على السكة الزراعية. وآني طول طول عمري باسرع 
واروح من على قيد الصيايمة. يعني هم اللي حقيتهم ياخدوا مني طرق. آني مالي ومال 
الطرق دي؟ 

السنباطى (بشخط): ما هو آني عارف يومك المهبب ده مش ح يفوت. كل سنة 
ترا قية المرادية ديجا نوع سرام عليلبه آكن عتدي أضخظة«وكلمة زيادة وأهؤك» إثت 
عاوز تموتني؟ إنت عاوز تقتلني؟ يا قمحاويء يا أبو إبراهيم» كل سنة ليك الدور ده؟ 
أروح فين يا ناس من الراجل ده وآجي منين؟ اسمع. آني موش عاوز ولا كلمة» آني 
حا أقول لك على الحساب كله مرة واحدة» وموش عايز ولا كلمة. وعليك عشرة جنيه إيجار 
الدرة الصيفي بتاعة حوض الساقية؛ و١‏ ساغ محاضر دودة. 

قمحاوي: والمحاضر كمان! 

السنباطي (مقاطعًا): ولا كلمة, يبقى كله كام؟ كله كام يا سنباطي 5 و تلاتاشرء 
و" ستاشر (يستحيل كلامه إلى همسء ويشير بقلمه إلى عملية جمع مجموعة أمامه؛ وكأنه 
يجمعها من جديد) شوف يا سيديء عليك 037١0‏ قرشء يعني ستة وخمسين جنيه وستين 
ساغ خصمًا من أصل المبلغ» يبقى لك 58٠‏ قرش. ١‏ 

قمحاوي (يظهر على وجهه الوجوم الشديد. ثم لابنه داخل الكيس): ما تدك الكيس 
كويسء ذُك يا واد الحتة الطرية دي خلينا نخلصء دك يا وادء دك يا وادء ياني يا اللي 
عايز تتجوز! دك. ١‏ 

السنباطي: إنت موش سامع ولا إيه يا قمحاوي؟ 

قمحاوي: دك يا جحش بكعبك. 

السنباطي: قمحاوي. 


(قمحاوي: ينظر إليه ولا يتكلم.) 

السنباطي: ما انتاش سامع؟ 

قمحاوي: سامع إيه يا أفندي؟ 

السنياطى: الحساب. 

قمحاوي: حساب إيه؟ 

السنياطى: حساب القطن. 

قمحاوي: قطن إيه؟ (يلتفت إلى الكيس) يا واد هنا هه. إنت انطرشت؟ 

السنباطي: قطن إيه إيه؟ حسابك يا أخي. باقي لك خمسة جنيه واربعين قرش. 

قمحاوي (يغمض عينيه ويواجه السنباطي): بتوع إيه؟ 

السنباطي: اللي باقي لك من القطن. 

قمحاوي: يفتح الل 

السنباطي (بهزار): وجع بطنك. إحنا بنهزر؟ يفتح الله إيه؟ اللي أبوه حساب 
ما يموتش. فق نا جبت حاجة من عندي؟ 

قمحاوي: حد عارف؟ 

السنباطي: اسمع يا قمحاوي. خلي عقلك في راسك واتكلم كويس. إنت انهبلت؟ 
كلام إيه ده؟ 

قمحاوي: كلام ما كلامشي, أنا يا افندي زرعت القطنء ونقيته من الدودة وجمعته. 
وجبته لغاية باب الدار. فلوس مانيش عايز فلوسء ورزقي على الله. 

السنياطى: أصلك كبرت يا راجلء وبقيت تخرف. والله كل سنة بتكبر وتخرف. هى 
اك أو ل رشي ,حت متووع لين بقالة كار ين بعنة :رتنا الظاهر إنك كبرت. ٠‏ 

قمحاوي: آني موش عاوز فلوس. إن الله الغني. خليهم زكاة عن العيال. 

السنباطي: إنت حاتزكي علي يا قمحاوي؟ 

قمحاوي (منفجرًا): ما أزكيش ليه؟! إذا كانت الدنيا خريت» بقى " فدن قطنء, 
اقعد ست تشهر مغروز فيهم لما انقطم وسطيء وفي الآخر ينوبني خمسة جنيه؟! يرضيك 
كده يا ربنا؟ إنت شايف أهه. يرضيك؟ إن كان ده يرضيك آني راضي. 

السنباطي: اسمع يا قمحاويء آني راجل ضلالي؟ ال 

قمحاوي: إنت سيد الناس كلها. 

السنياطى: ذمتى واسعة؟ 

قمحاوى: معاذ الله. 

السنباطي: والنبي يا شيخ لما يكون المليم ح يحيينيء حد الله بيني وبينك. (ثم 
صائحًا) أنا ما حدش في بلدك كلها حداه شرف زييء وآدي حسابك أهه؛ إن كان فيه مليم 
زيادة يبقى بعشرة جنيه. إنما كلام كتير ما احبوش. 

قمحاوي: اسمع يا افنديء آني حدايا كلمة واحدة بس: حسابك ده موش داخل 
عقلي. ظلم إيه ده يا ناس؟ هي الدنيا خلص منها العدل؟ أشتغل ست تشهر آني ومراتي 
وولادي واللي اكريهم وكل ده بخمسة جنيه؟! يا ناسء الواحد يقتل له نفر ويروح 
اللومان؟! هو ما فيش عدل يا خلايق؟ 

(يخرج من المسرح وهى يصرخ ويتوعد.) 

السنباطي: الواحد كل سنة يقول: فضك يا وله من قمحاوي وشورته؛ ما فيش 
فايده» والنبي يا أبو شيبة عكرة لتكون السنة دي آخر سنينك. أعوذ بالله! دا ولا حساب 
الملّكين. يا سعاد, يا بت يا سعادء هاتي حبة حمرة يا بنتي» هاتي حبة حمرا. ولا على إيه 
اتعبك يا بنتى؟! أروح انا اجيبها. 

امكل ندل 

سعاد (تدخل من الباب الصغير الذي على اليسار. ترتدي جلبابًا منزليًا فلاحياء 
وتمضغ لبانة ولها ضفاير): مين اللي كان بينادي؟ 

(تتلفت فلا تجد أحدًا.) 

محمد (بهزار): أنا اللي بنادي عليكي يا ست سعاد, لما حِسّي اتنبح. 

سعاد: إنت؟ ياخى نادتك أختك (بتمثيل) وعايز إيه حضرة جنابك؟ 

محمد: عايز تحني بنظرة على اللي حب ولا طالشي. آني من السنة للسنة يا ست 
سعاد باستنَّى يوم الحشي زي ما باستنى العيد؛ بس علشان خاطر اقدر اخش هنا ليلة 
واشوفك. 

سعاد (بدلع): إيه قلة الأدب دي ؟ 

محمد: والنبي الفطيرة اللي بعتي لي حتة منها مع اخويا ما دقتها. لسه صاررها في 
منديل» وشايلها في جيبي. 

سعاد: شايلها ليه؟ 

محمد: علشان كأني شايلك في جيبي. أصل انتي عندي زي الفطيرة الغلة» اللي كلها 
سمن وسكر. 

سعاد: وانت عندي زي الرغيف الحاف الناشف. 

سعاد (باستنكار ودلع): تغمس إيه؟ فشرت. 

محمد: وحياة النبي» لقمة واحدة وبس. آني ميت من الجوع. 

سعاد: إيه؟ جيت أشمه كلته كله؟! 

محمد: أبدًا والملصحف الشريفء لقمة واحدة ما في غيرها. 

سعاد: وجبت لي إيه امال بدل الفطيرة؟ 

محمد: حاجيب ليكي إيه؟ مخ بصل؟ 

سعاد: آنى موش عادو بيصل. 

متحفدة أعان انتى عايزه إيه؟ 

سعاد: آنى عايزه انزاح من البيت ده. 

محمد: آخدك طوالي بس ارضي. 

سعاد: أبويا عايز اللي ياخدني من هناء يا يكون أفندي: يا صاحب طين. 

محمد: أمال انتي عايزه اللي بالعداك مين ؟ 

سعاد: أي 55005 عايزه اطلع من هنا. 

محمد: يعني آني ما انفعش؟ 

سعاد: آني اللي ياخدني يكون طول العرق اللي في الصالة وتخنه وسرح زيه. 

محمد: وآنى ما أنفعش؟ 

سعاد: ول العرق؟ 

محمد: آني طوله وطولهء واطول منه كمان. 

سعاد (تضحك): تبقى تنفع. 

محمد (يمد يده من داخل الكيس): والنبي لقمة واحدة بس؛ أصلي ميت من الجوع, 
واحدة ما في غيرها. 

سعاد (تضربه): إوعى. 

محمد: آي (صناعية). 

سعاد (تنفجر ضاحكة وتنهال على الكيس ضارية): هه هه هه. 

محمد: آي! والنبي ضربك حلو يا ست سعادء والنبي ما تبطلي ضرب. (سعاد تلمح 
دوقيل مكامله: القن فمتركه .وميه اوالني هديك ري أكل الربيي باسك سفاد: 
كمان والنبيء اضربي كمانء بالقوي هنا. 

أم محمد (تسمع هذا الكلام وتنظر إلى ظهر سعاد المختفي): يه. يادي الندامة! 
(تبحث بعينها حتى تجد قنى بلح الذي يستعمل كمقشات في القرى» فتنزل المقطف, 
وتتناول القنى وتنهال على الكيس ضربًا). 

محمد: آي. أيوه, أهو الضرب ده منجهء والنبي منجه؛ وده موز. أي» دي سباطة 
موز بحالها. الله! جرى إيه يا ست سعاد؟ ده الضرب ده جوافة؛ يا خرابي! ده بقى فجل 
يا ولاد. 

أم محمد: عامل لي رمرم يا ابن قمحاوي؟ ياخي استنى لما توكل روحك. (تضربه) 
خد كل يا خوياء خد حلي. 

محمد: الله! الله الله! إعقلي يا ولية» القنو بيوجع يا مرة. اسكتي والنبي لحسن أنط 

أم محمد (ترمي القنو): إيه الحدوتة دي يا وله؟ إنت مالك ومالها؟ إحنا قد 
بذت السنباطي؟ إنت انهبلت في عقلك يا وله. ودي تستعناك تشيل شبشبها؟ 

محمد: اسكتي يا وليه بلاش دوشة فاضية. إيه يعني بنت السنباطي؟ أمال لى 
عرفتي اللي فيها؟ 

أم محمد: فيها إيه يا اللي خالك حسن ابو جمعة الاهبل؟ 

محمد: أصل ابنك ولد يا مرة» والنبي دي لو أعوزء تلف ورايا الدنيا. 

أم محمد: على إيه؟ من قلة الندى. 

محمد: هو آني موش راجل زي بقيت الرجالة؟ 

أم محمد: 30 واد الحكاية حكاية رجالة؟ إنت فلاح وهي ست. 

مَحكَهوة الما انق عارفة ببكاجة: أن الست إق عليت وله وظطيت عايزة راحل 
وخلاصء وآني فلاح ها واندالا وي نكا سف إنما يعني إيه؟ موش بنت زي بقيت 
البداك؟ وى معنت ل اقطيرة يا فكوا لذها ره جايك دل عياب شان 

أم محمد: يا وادء انت لسه طايش وعقلك فارغ. شوف خالك مين وخالها مين؟ 

محمد: إحنا في الاخوال يا شيخة؟ إذا كانت هي راضية:؛ يبقى مالي آني ومال خالها 
وخال؟ 

أم محمد: دي عايزه سرايا يا وله» حاتنيمها على ضهر الفرن؟ انحط وشوف لك 
وأنخنة مقوو عاديا وكقون محلو ارس :وا أولة ”عدا فقول فيد انوي بها مون ريع 1 وق 
حاتكنس الدارء وتترب ورا البهايم؟! دي يا وله اللي ياخدها لازم يستتها. 

محمد: أصلك هبلة من بتوع زمانء والنبي ليلة واحدة وياهاء واخليها لك تقوم من 
الفجر على الغيط» ويعني حايجرى إيه إن عازت خدمة؟ إن عازت يا ستيء أكري لها 
واحدة. ١ ١‏ 

أم محمد (تمسك بالقنو وتضرب الكيس): كنت اكري لأمك ياخي جتك حزن النيلة 
(تلمح السنباطي خارجّاء فتأخذ القفة وتدخل). 

محمد: وال لمجوزها وإن وقف أبوها قدامي لقاتله. 

السنباطي (يسمع ما قاله محمد): هي مين يا واد اللي حاتجوزها وتقتل أبوها؟ 

محمد: ع وابكدة كلةةمخ العؤب التحتاتية يا افندي. 

السنباطي (يغمغم): ياخي جاتك داهية انت وابوك. أروح فين يا ناس وآجي منين؟ 
(يلمح قمحاوي والشوادفي قادمّين) ورايح جايب لي فردة بُلغة قديمة علشان يحاسب له. 
الحاج شوادفي قال؟ تفوه. (يبصقء ثم يرفع صوته) مين؟ الحاج شوادفي؟ ده نور إيه 
448 لع ولا علو نيا ولاه نيا تلحقيت مرحيه أملة وبهلة اتفضل: 

شوادفي (يدخل مرتديًا جبة قديمة وقفطانًا قذرّاء وطربوشًا. في الخمسين؛ وحليق 
اللحية والشارب» وفي يده مسبحة مكونة من ألف حبة. ويمشي منحنيًا وصوته ضعيف 
ويقرب من الحّنافة): السلام عليكم. 

السنباطي: وعليكم السلام ورحمة الله وبركاته. يا ألف مرحبه؛ اتفضلء كراسي 
يا بنت. كراسي يا ولد. 


نشول هذا يكل يكليل يكت ولاولة) 


الحاج: وعلى إيه يا سنباطي أفندي؟ خليها كده أحمديء نقعد هنا على الكياس 
هد ْ 

السنباطي: والله لا يمكن. كراسيء كراسي يا بنت» كراسي يا ولد. 

التحاج» وحتاة قير الزمتول اما أنى :قاعد إلا كنذا 

السنياطى: يا حاج ا 

الحاج: لاضن حلفنا. 


(الشوادفي يجلس على الكيسء وعلى الكيس المقابل يجلس السنباطيء: ويجلس 
قمحاوي القرفصاء على الأرض.) 


السنباطي: قهوة ولا شاي؟ ولا نجيب كاكولا ساقعة حالًا من الدكان؟ 

الحادة :ولا حاحة تنتانا 

السنباطي: والله ما يمكنء قهوة ولا شاي؟ حلفت. 

الحاج: وآني حلفت. 

السنباطى: ع الريحة ولا زيادة؟ 

الحاع )ا حلدها ساد تكن وأمرنا له 

السنباطي: قهوة سادة حالًا يا بنت. 

نظيرة (من داخل البيت» بصوتٍ منخفض,ء ولكنه مسموع): أيوه هناك: عامل لي 
يا أبو علي ياخي؟ على مهلك شوية: والنبي ما يدوقهاء ده ما بيهونش عليه اللضى. 

اللستياظى؛ اهل وميك / 

الحاج: أهل بك. 

السنباطي: نورتنا. 

الحاج: الله ينور عليك. 

السنباطي: رجل عزيزة. 

الحاج: لعن مه رك 

السنباطي: يا تلتميت ألف مرحبه. 

الحاج: أ محقظك ياو كمال از يمففك: 

السنباطى: أهلًّا وسهلًا. 

الحاج: أهل بك. 

السنياطى: نورتنا. 

الحاج: الله ينور عليك؛ رينا يجعله عامر. 

قمحاوي (مقاطعًا): بتقول حسابنا كام يا افندي؟ 

السنباطي: حساب إيه دلوقت يا قمحاوي؟ ياخي استذوق شوية. 

الحاج: 27 شوية يا قمحاوي. ١‏ 

قمحاوي: الشمسة غطست يا افنديء والدنيا اتأخرت» ويكرة حدانا إن شاء الله 

السنبياطي: هي الدنيا طارت؟ 

قمحاوي: طارت ولا ما طارتشي يا افنديء عايزين نخلص. الحاج شوادفي حضرته 

السنباطي: تبقى انت جايبه علشان كده يعني؟ 

الحاج: أبدًا والله. موش جاي علشان كده بتانًا. آني جاي بس أقول لك سلام عليكم. 

قمحاوي: حاعمل إيه؟ آني راجل لا باعرف اقرا ولا اكتبء ولا بافهم في حساباتكو 
دي. والحاج موش غريبء أهو كبير عيلتنا ويقرب لكء وآدي انتو أفندية زي بعضء 
تعرفوا تحاسبوا بعض. 

السنباطي: طيب هو قريبي صحيح: إنما يقرب لك انت منين؟ 

قمحاوي: أمال إيه؟ هو الدم يبقى ميه يا ولاد؟ موش تبقى المرحومة أمه من 
الشلاقمة؛ والشلاقمة اخوال جدي؟ هو الدم يبقى ميه يا ولاد؟ 

السنباطي: كده يا حاج؟ 

احاح أطن كوس أظن هده غتلودها اطق كان ليحو أبويا يفول ل عفدعل 
العموم المسألة موش غريبة بتانًا. كلمتين ونخلصها وننتهي. 

الستناظي: يا واحل :ودة يطتح 4 والثه ما تكدوت ]له بده القهوة. العيوة ذا ينك 

الحاج: معلهش والنبي؛ لحسن أني كنت صايم النهاردة: وتعيان: إن عارف: أَصل 
تسو (الاقدوة و كمون برقال 0ه 

الستياطى :يا سيراي الحكاقة يخيطة عق مه ورهاق ركان رتك ): 


(يدخل ابن السنباطي سعدء وابن قمحاوي عوضء وهما على هيئة قطار؛ سعد 


عوض: إنت طول السكة عامل راس وآني سبنسة. خليني أعمل آني راس شوية. 

سعد: اللا. 

عوض: والله ما خليتني ماني عنت لاعب وياك. 

سعد: لا. حاتلعب ورجلك على رقبتك. 

عوض: والله مانى عنت لاعب إلا إذا عملت الراس. 

عوض: إنت اللي جبان» طول السكة عاملني سبنسة؛ ومش عايزني أعمل راس أيِدَاء 
هي فوضى؟ 

سعد: والله إن ما رضيت تيقى سبنسة إلا شاتمك. 

عوض: والله مانى لاعب إلا لما اعمل راس. 

تعن الخك ذا ادى الكلنة 

عوض: لا إلا أبويا. والله العظيم إن ما سكت لاوريك. 

سعد: حاتعمل إيه يعنى؟ طب هه. يلعن أبوك. 

عوض: شاهدين؟ شاهدين؟ طيب يلعنء يلعن أبوك انت. 

السنباطي: آدي الحكاية يا سيدي. 


(يلتفت فجأة ويقوم واقفا.) 
يلعن أبوه إزاي يا ولد؟ إزاي تشتمه يا وله؟ 

عوض: ما هوء ما هى هو اللي شتمني الأول. 

السنباطي: ولما يشتمك يا صرصور تشتمه؟ 

عوض: أمال يقول لي يلعن أبوك ازاي؟ هو أبوه أحسن من أبويا؟ 

السنياطى: هو أبوه مين يا وله؟ إنت عارف أبوه مين؟ 

عوض: أرق عارف. ابن السنباطي افندي. 

السنباطي: مين السنباطي ده يا وله؟ 

عوض: 0 عارف؟ آنى ما فيش حد أحسن من أبوياء اللي يلعن أبويا ألعن أبوه. 

السنباطي: إمشي داهية تلعن أبوك قليل الأدب ما تربتش. إمشي انجر روح العب 
بعيد. تعالى يا 56 آني مش قايل لك ما تلعبش مع أولاد الفلاحين دول؟! دول كلهم 
قمل وبراغيت» ويعلموك القباحة وقلة الأدب. امشي يا واد يا صرصور انت. 


(عوض وسعد يبتعدان عن بعضهما بعض الوقتء ثم يُساهيان الجماعة 
ويعودان إلى اللعب بعد حين.) 


قمحاوي: جرى إيه يا راجل؟ دول عيال بيلعبوا مع بعضء هو ده يصح؛ تقل 
عقلك وقيمتك؟! (ثم بزعيق) هى ده يصح؟! 

السنباطي (بزعيق): يصح إيه يا راجل؟ 

الحاج: جرى إيه يا جماعة؟ موش كده. ده ما يصحش بتانًا. 

السنباطي: موش شايف يا حاج؟ شايف. يصح يا حاج؟ 

الحاج: يا أفندي. 

السنباطي: يا حاج. 

الحاج: ذا افترق: 

السنباطي: يا حاج. 

الحاج: ذا اتدل 


(صمت.) 

الحاج: هيه. خلينا في الجدء وبعدين؟ 

السنباطي: ويعدين إيه يا شيخ؟ (ثم مستأنقًا الحساب) يا قمحاوي احمد رينا. 
يا أخي قول اعون لله. هي مصاريفك قد مصاريفي؟ دا آني بارمي في بحرء يا أخي 
ولادي عايزين يتعلموا. 

قمحاوي: وآني ولادي يا ناس عايزين ياكلوا. عايزين ناكل بس يا خلق. وحياة 
النعمة دي عايزين ناكل. 

السنباطي: يا أخي اتلهيء ما انت بتاكل أهه. هو فيه حد بيموت من الجوع؟ 

قمحاوي: ما حدش بيموت من الجوع يا افندي» بس فيه ناس بتموت من كتر 
النعمة. كتر النعمة بيخلي الناس تكفر وتتجبر يا سنباطي افندي. 

السنباطي: يا اخي جاتك لهوه. هي فين النعمة؟ يا أخي غيرش ربك ساترهاء فين 
النعمة يا قمحاوي يا فلسفوف؟ وريها لي كده. 

الحاج: برضه انت يا سنباطي افندي الخير والبركة. والحكاية كلها بسيطة. 

السنباطى: يا حاج شوادفيء اللي ابوه حساب ما يموتش. والمسألة موش تايهة. آدي 
حسايه اههء إن كان فيه غلط مليم يبقى علي بجنيه. اتفضل. (يعطيه الدفتر) آدي اللي له 
واللي عليه. 

الحاج (يأخذ الدفتر ويحاول أن يختلس النظر في باقي محتوياته): أيوه اللي ابوه 
حساب ما يموتشي بتانًا. : 


(السنباطي: يقوم ويفتح الدفتر على صفحة قمحاوي.) 


الحاج (يقراً ويحسب): الكدب على الله حرامء إنما الحساب زي ما هى مكتوب هنا 
مضبوط. الكذب على الله حرام يا ناس» بس يعني ... 

السنباطي: إيه؟ 

الحاج: فيه شوية كده يعني» زيادة شوية. 

السنباطي: إزاي؟ فين؟ 

الحاج: مثلا يعني انت محاسب على عشرة جنيه إيجار درة: كتير على الله عشرة 


حنبه. 

السنباطي: حسب الاتفاق يا حاج شوادفي. اسأله آنيى شارط عليه كده ولا لأ. 
واف سه الدورك عر سناع الكيل: عقر جنية كخيرة لنه؟ 

الحاج: آني شايف برضك كده إنهم كتير على الله. 

السنباطى: طيب يا حاج شوادفيء آني غلطان. آني مستعد احاسبه زي ما انت 
محاسب مزارعينك. ْ ْ 

الحاج: آنى؟ 

السنباطي: أيوه. محاسبهم على قد إيه؟ 

الحاج (بابتسامة باهتة): بأقل من كده. 

السنباطي: والله يا خويا ما أقل أبدًا. إنت موش محاسب أحمد أب عبد الرحيم 
على ؟١‏ جنيه إيجار الدرة؟ هى فيه حاجة بتستخبى؟ ومش محاسب الولية أم علي على 
؟ إنت مش مسلمهم حتى الفدان ٠١‏ قيراط بس؟ يعني الفدان فدان وربع» إنت مش 
بتحاسب كده؟ 

الحاج: بتانًاء بتاناه ما حصلش. والكعبة الشريفة اللي زرتها وملست عليها يا شيخ 
إنه ما حصل. وأصل أرضنا برضك شديدة شوية عن أرضك يا سنباطي افندي. 

السنباطي: أرضك أحسن من أرضي؟ والله أرضي ولا أراضي النوقية, إنت بتقول 
نايا شوانق أفددي؟ ياازااجل اعد اغوع واككم عدل: إن يتقول إيه؟ أرهبك أحيض من 
أرضى ؟ 

الحاج: يا سنباطي افنديء ما تتكلمش الكلام ده. اسأل البلد كبيرها وصغيرها 
تقول لك. هى فيه في الدنيا كلها أرض زي حوض البحري؟ داني شاري الفدان بتسعميت 
جنيه؛ جنيه ينطح جنيه. ْ 

السنباطي: طيب افرض يا سيدي إن أرضك أحسن من أرضي. آديني مسلّم الدرة 
أقل منك اتنين ا 1 ا 

الحاج: ثم ما تنساش يا سنباطي افندي إن الواد ابن عبد الرحيم أصله ضلالي 
ومجرم شوية. فين ده وفين قمحاوي؟ 

السنباطي: يا راجل حرام عليك. إنت عايز تخرب بيتي؟ إنت مش عارف مصاريف 
الأولاد؟ موش عارك زنقة المدارس؟ أروح فين يا ناس وآجي مقين 4 عارف ولجنا اكتان 
عارف؟ 


/؟ 

الحاج: عارف والله يا خوياء كان الله في العون. والنبى محمد ابنى جانى ديك النهارء 
معن ل بهار :+0 حفيف ليدديا ابني؟ :قال + لكي والكقي واليذل: فلك رظي 
يا ابني. والله ما كان معي منهم غير عشرينء والباقي قضيتهم من خلق الله» وقلت له: 
روح يا ابنيء الله يفتح عليك. 

نظيرة (من داخل البيت بصوتٍ مسموع): أيوه هناك. ياخي بلا معرء ابنك قاعد 
يشحت في مصرء وانت خد يا ابني» وروح الله يفتح عليك؟! دا انت جلدة جزمة قديمة» 
تحط المليم على المليم علشان تشتري القيراط. والنبي آني ما يعجبني كلام الفشخرة دي. 

السنباطي (يتنحنح): والقطن السنة دي إيدك منه والأرض؛ الفدان خمس قناطير 
قال! فين أيام ان كانت الدنيا دنياء والفدان بيجيب بالعشرة والخمستاشر؟ 

الحاج: فين احنا وفين الكلام ده؟ 

السنباطي: وادي انت شايف يا حاجء أزود على روحيء واديله من حدايا. 

الحاج: والله شايف. أصل النار ما بتحرقش إلا اللي ماسكها. والله كان الله في العون. 

السنباطى: يا أخي ما علينا من الفساتين والجزم وقسط الراديو. 

الحاج: أيوا أيوا أوا 

السنباطي: وده جهاز على ناحيةء وده خزين للبيت. 

الخاج: تعلو معلوم علوم معلوم. 

قمحاوي (يتدخل): عم الحاج! 

الحاج: بقى شوف يا قمحاويء الحكاية أصلها نسايب وقرايب»ء والسنة دي كده. 
السنة الجاية إن شاء الله تتعدل. 

قمحاوي: عم الحاج! 

السنباطي: كان لزومه إيه يا أخي تتعب الحاج» وتجيبه لحد هنا؟ الحساب 
وريتهولك بالمليم. 

الحاج: يا قمحاوي واللهء السنباطي افندي أشرف واحد في بلدنا. ده كفاية إنك زارع 
لراجل طاهر زيه. 

قمحاوي: عم الحاج! هو كل الحجاج كده يا خواتي؟! يا راجل قول كلمة الحق. 
بقى آني جايبك تحاسب ليء يقوم لقيتك يا عبد المعين تنعان؟ 

الحاج: ما هو يا قمحاويء: الحساب مظبوط. 

قمحاوي: مظبوط إزاي؟ من رابع المستحيل. ده كله كلام فارغ. هو الحساب اللي 
يخليني اشتغل أنا واولادي ست تشهر بخمسة جنيه يبقى مظبوط؟! مظبوط منين بس؟! 
ده كله غلط في غلطء ده كلامك يا حاج؟! ده كلامك يا راجل؟! 

الحاج: طيب اسمع يا قمحاوي» اسكت انت. شوف يا سنباطي افندي: امسحها في 
دقني ديء هو له كام؟ ا 

السنباطي: خمسة جنيه واربعين قرش. 

الحاج: طيبء نخليهم قول ستة جنيه واربعين قرش. 

السنباطي: والله يا حاج لما يكون على رقبتيء وربنا المعبود جيّتك عندي تسوى ألف 
جنيه. بس موش كتير نزوده جنيه؟! بلاش يا سيدي الاربيعين قرش دولء خليهم ستة 
جنيه. أمري إلى الله. بس اروح فين يا ناس وآجي منين؟ 

الحاج: يا أخي انت جيت في جمل يا سنباطي افندي؟ ستة ستة؛ زي بعضه. كويس 
كدق وااقمحاوع 4 عاحيك كز بيرن ا 

قمحاوي: عاجبني إيه؟ 

الحاج: ستة جنيه؟ 

قمحاوي: بتوع إيه؟ 

الحاج: حقك. 

قمحاوي: كام؟ 

الحاج: ستة جنيه. 

قمحاوي: يفتح الله! 

الحاج: لاء حقه مالكش حق بتانًا يا قمحاوي. أهو انت دلوقت خليت رقبتي زي 
السمسمة يا راجل. تكسر كلام الرجالة؟ 

قمحاوي: رجالة مين يا حاج؟! هو ده كلام رجالة؟! الراجل هو اللي يقول الحق. 

السنباطي: إيه الكلام اللي زي الطوب ده؟! 

قمحاوي: واللصنحف الشريت كلاتكو ما مقي عل مق قا لفن هناك هئ ما عدهي 
ذمة يا ناس؟! ما عدشي عدل؟! الدنيا خربت علاولة؟! أزرع القطن وما ينويني منه الا 

بتامًا. 

قمحاوي: تحاققني إيه يا شيخ؟ (يقوم واققًا) آني والله قلبي بيقول لي من جوه: 
إن كل ده كلام فارغ. حساب إيه ده؟! طيب انت موش بتقول إن إحنا صح لينا تسع 
قناطير وكسور؟ واد يا عوض. خد يا وله. 

عوض: أيوه يابا. 

قمحاوي: تعالى هنا يا وله. الاوزان اللي انت مقيدها فين؟ 

السنباطى: وده عارف الوزن منين؟! 

قمحاوي: أمالء عارف. أمال إيه عارف. ما هو بسلامته متعلم في الإلزام» ووديته 
حدّى الشيخ سالم القبانيىي مخصوص علشان يتعلم حساب القطن. وكان واقف جنبك 
وانت بتوزن كل وزنة من القطن لما كنا بنجمعه. أمال إيه؟ هي نومة؟ انت مقيد قد إيه 
يا وله؟ ْ 

عوض (يدعبس في جلبابه ويخرج ورقة): ١٠٠٠١‏ رطل يابا. 

قمحاوي: جاك آلف وخمسميت عفريت يركبوك! يعني قد إيه يا وله؟ 

عوض: يعني عشر قناطير يابا وخمسين رطل صافي. 

قمحاوي (بزعيق): شفت عاد يا حاج؟ وتقول لي تسع قناطيرء شفت عاد؟ 

السنباطي: ده كلام فارغ. ورقة إيه دي؟ إنت لقيتها على التل يا ولد. ورقة إيه 
دي؟ آتي ما يتقعكيش الكلام دهم .ني ها اعرقش حساب العيال.د..ما يمكن كان بيقيد 
غلط. 

الحاج: معلش يا سنباطي افنديء خليك - زي ما بيقولوا - ورا الكداب لغاية باب 
الدار»ء وريني يا واد الورقة ديء وريني الدفتر يا أفندي» (يقارن بينهما) يا ناس»: الكذب 
على الله ا حسابه مظبوط يا قاطي افندي. 

السنباطي: مظبوط ازاي؟! وريني. (يظل برهة يقارن) بسء شفت بقا الغلطة 
فين؟ شوف شغل العيال بقى. اتفضلء أهو موش خاصم خسية المخزن. 

قمحاوي: إيه خسية المخزن دي؟ 


ملك القطن 


السنباطي: إنت مش عارف يا قمحاوي إن القطن لما يستنى في المخزن يقوم يخس؟ 

قمحاوي: يقوم يا راجل العشر قناطير يخسوا قنطارين بحالهم؟! الحساب ده 
مزورء والله والله والله لما اروح في الحديد ماني منقول من هنا إلا اما آخذ حقي على داير 
مليم. - 

السنباطي: حقك إيه راجل يا ضلالي يا قليل الدين؟ آني حاسب عليك قنطار 
وعشرين رطل خسية» تقوم تقول: قنطارين؟! إنت عايز تنهبني؟ إنت عايز تخرب بيتي؟ 

الحاج: يا افندي. 1 ١‏ 

السنباطي: يرضيك يا حاج؟ 

الحاج: يا اقتدض: 

السنباطي: يا حاج. 

الحاج: يا افندي! 

السنباطى: يا حاج! 

الات أفرل للكانيا قباطتي قفني الزم كلاس #كشارى مكنا )كايو متيس كدي 

السنباطي: والله لا يمكن.. 

الحاج: علشان خاطريء امسحها في دقني, نخليهم سبعة. 

التتباظ : إكق الك كلمن بجعم يا ساع و بيئة جيه يقت له نجنية: 

الحاج: لمات خاطريء ولا أقول لك والله ما أزعلك بتانّاء وآدي الجنيه من عندي أنا. 


(يمد يده في داخل جيبهء ولكنه يتمهل ولا يخرج شيمًا.) 


السنباطي: عيب يا حاج» إنت بتشتمني في بيتي؟ طيب بس عشان خاطر إنك قلت 
الكلمة زي بعضه. وخمس برايز كمان» يبقى ستة ونص. والله طالعين من لحم الحي 
يا ناس؛ أروح فين وآجي منين؟! 

نظيرة (من الداخل): إنت عايز تديله ستة جنيه ونص؟! والنبى ما يمكن. 

السنياطيى: معلش يا أم كمال؛ ما هى الحكاية واحد. 1 

نظيرة: والنبي لما يكون روحه على تعريفة, إنت ناسي اللي مطلوب منا؟ يا سنة 
سودة السنة دي! 


إن 

الحاج (يتنحنح): قلت لك يا سنباطي أفندي أدفع آني الخمس برايز. 
(السنباطي: يقوم ويدخل إلى بيته.) 


نظيرة: طلاقي كومء: والخمس برايز دول كوم. 

السنباطي: يا ستي» يهديكي رينا. 

نظيرة: آني قلتها وبس. 

السنباطي: آني اديت كلمة. 

نظيرة: ما تمشيش علي. 

السنباطي: يرضيكي أرجع في كلامي قدام الناس؟ 

نظيرة: طلاقي كوم, والخمس برايز كوم. 

السنباطي: اللهم طولك يا روح! (يعود إلى الجلسة ويغمز للحاج وقمحاوي) طيب 
خلاصء ستة جنيهء (يغمز مرة ثانية) ستة جنيه بس. 

أم محمد (وهي عائدة بالقفة): ستة جنيه إيه دول؟ دول يعرشوا الدار؟! 

قمحاوي: بتء امشي انجري جاكي وجع لما يجرجر مصارينك. مالك ومال الكلام 
ده؟ امشي انجري شوفي شغلك. 

السنباطي: خلاص يا قمحاوي (يغمز له). 

قمحاوي: خلاص إيه؟ 

السنباطى: حسابكء اتفقنا ستة جنيه. 

قمحاوي: بتوع إيه؟ 

السنباطى: حقك. 

قمحاوي: في إيه؟ 

السنباطى: الله! في القطن. 

قمحاوي: يفتح الله! 

السنباطي والحاج: حقة مالكش حقء إلاه يا قمحاوي دانت زودتها علاولة! إن 
شا الله تنفلق. 


(يسمع تصفيق من الخارج.) 


تحن 

أصوات: ياهوه؛ يا اهل الله؛ يا اللي هنا. 

السنباطى: أيوه. مين؟ (بحدة) مين انت؟ 

صوت: أنا ابو اسماعين؛ نسيتني يا سنباطي افندي؟ أنا التاجر اللي اشترى القطن. 

السنباطى: أهلًّا وسهلاء بيتك ازأق؟ آهل ميك يا تلتميت ألف مرحبة, اتفضل. 

التاجر كل ضخم الجثة» يرتدي جلبابًا بلدا فاخرّاء وعمامة وطريوشًاء ويتكلم 
بلهجة مديرية أخرى): يا رب يا ساترء يا رب يا ساترء إحم إحم» وسعوا لنا السكة 
يا ولادء يا هوه يا اهل اللهء السلام عليكم. 

الجميع: وعليكم السلام ورحمة الله ويركاته. 

(سنباطي يتركهم ويستمر في تنقية القطن المبعثر.) 

اتفضلء يا تلتميت ألف مرحبة:؛ كراسي يا بنتء شاي يا ولدء قهوة يا بنت. 

التاجر: أقسم بالله ما آني قاعد إلا هناء خلي عنهم (يضرب كيس قطن) لا والله 
صلاة النبي أحسن. الله ينور عليك: عاش مين حشىء بعودة الأيام» كل سنة وانتم طيبين. 
أهى كله بختك يا أبى بخيت. والله ما شفت بيعة زي بيعتكى دي. حاكم انت يا سنباطي 
اقفى :رالحل ميرم المي ذايقا مساحكه مفهنية. 

السنياطى: أهلًّا وسهلًا. يا ألف مرحيةء قهوة. مش كده؟ قهوة يا بنت. 

الاجر كه قشع وتصعن: واشتع ل ريق الدو سق السبدرودانى آلف يلد لقان 
بس لو كان فيه لقمة صغيرة» بس لقمة بشعرة ملح تحت القهوة» بس لقمة بشعرة ملح. 

السنباطي: لقمة بس؟ جهزي عشا يا بنت» والله لنتعشى سوا. 

نظيرة (من الداخل): طيب حاسب على روحك لحسن تنخزع: عزنها لوكاندة؛ والله. 
سخام إيه ده؟ (تقلد زوجها) جهزي عشا يا بنث. 

السنباطي: عشا بسرعة لحسن البيه مستعجل. 

التاجر (يفرح جدًّا للقب البيه): قسمتنا ناكل مع بعض عيش وملح. ربنا يجعله 
إن شا الله عامر. تعب كلها الحياة! 

السنباطي: أي والشء كان الله في العون. 


نض 

التاجر: كان الله في عون العبد ما دام العبد في عون أخيه, آنى عارف إني حأقابلكو 
طني وَاك آنا عملىعملة النهاردة ما لياش وى مق أولناء الل كلت شار بيعة 
تحت كده في عزية من العزبء ومدي الراجل عريون على حساب القنطار ١١‏ جنيه. مديله 
كتير؟ ٠٠١‏ ورقة. يقوم ييجي الراجل النهاردة ويقول لي: عايزين نقطع على القطن 
يا أبو إسماعين. قلت له: تقطع النهاردة النهاردة؟ قال لي: أيوه. قلت له: إنت عارف 
القنطار النهاردة باتنين وعشرين واخسر كتير في بيعتك. قال لي إحنا حنرجع في كلامنا 
يا أبى إسماعين؟ قلت له: والله لما يكون على ميت ألف جنيه. ورجت قاطع على البيعة. فيها 
خسارة كتير؟ ٠٠٠١‏ جنيه. كنت قادر أسيب العربون في داهية والغي البيعة. إنما تبقى 
عيبة» والراجل يتربط من لسانه؛ وكلها قسم ونصيب. ما كانش لينا في البيعة دي أكل عيش. 

الحاج: كل واحد بياخد حظه:ء إنما أظن يا أستاذ إن في ناس بتكسب ألافات من 
القطن ده؟ 

التاجر: شوف يا سيديء المكسب على قد ما تقدر تقول. بس ابعد عن صنف 
أبى جلابية اللي زي حالاتنا كده. القطن في الغيط تراب. بيجي المخزن يبقى صفيح. 
ينشال على عربية النقل يبقى نحاسء يدخل في البنك يبقى دهب. القطن ده ده غول 
اللهم احفظنا. ده دنيا بحالها فيها الباشوات والبهوات والملوك. إنما كل الحكاية بختك 
يا أبىو بخيت. آني واحد من الناس إيدي دي بتصرف في الشهر بيجي مليون جنيه. 
يا سنياطى افندي» والنبى ما في لزوم للتعب. كفاية لقمة بحصوة ملح بخ النووة: 

السنباطي: إزاي؟ 57 يصح؟ العشا يا بنت. 

الحاج: إنما كانت خبطة شينة بتاعت الراجل اللي قطع النهاردة. معلهش حظوظ. 

التاجر: تمام: تمام. هي المسألة بختك يا أبى بخيت» حقه الا دي؟ كل واحد بياخد 
حطة ويك تره ما ماضن هويزةالبنك كد :ساططة ىللم يخا عه مكنا ده 
عربية على حسابي. كنت شاري القنطار فيهم باريعتاشر وتلاتاشر وخمستاشرء موش 
كله. الخواجا من شهر يقول لي: بيع يا خبيبي. أحسن لك. أقول له: لا. بيع. أقول: لا. 
رحت النهاردة باعت له تلغراف قلت له: بيع بسعر الحاضر. الخواجا نيكولا بسكلاني 
بيع بسعر الحاضر. والإمضا أبو إسماعين. 

الجميع: وسعر الحاضر كام؟ 

التاجر: زي ما خدت من السنباطي افندي؛ باتنين وعشرين. 

الحاج: ويبيع ويخلي لك المكسب لما تروح تاخده برضه؟ 

التاجر: أمال؟! هي المسألة كلمة» قسم ونصيب. 

قمحاوي (يقفز واققًا): بتقول بكام يا سيدنا الشيخ؟ 

التاجر: باتنين وعشرين. 

قمحاوي: يعني خدت من الافندي القنطار باتنين وعشرين؟ 

الأخر: يعيب الشوع. وأنا بفاكهز 14 أقسم عاك جاتتين وعدرين: 

قمحاوي (بزعيق): ومحاسبني على عشرين يا سنباطي افندي؟! الدنيا خريت 
يا ناسء ما عدشي فيه ذمة في البلد دي. 

السنباطى: اسكت يا قمحاوي» وطي حسك وبلاش كلام فارغ: أبى إسماعين بك 
شاو نمقي القطن كله بالسعن ده هو أنا ما عتديش :هذا رهين تغيرك؟! القن الثاني كله 
أنضف من قطنككء فآني بعت المخزن كله على اعتبار إنه جود باتنين وعشرين. قطنك انت 
فولي جود. يعني لما يتنطط ما يجبشي .١16‏ محاسبك على عشرينء كفرت؟ 

قمحاوي: حقة اسمع يا أفندي» كله إلا قطنيء. اوعى تقول عليه تلت التلاتة. بقا 
آني قطني فاليشوت؟ والله ما كان إكسرا نمرة ادا ينفعشي. داني منقيه لوزة لوزة. 
قطني آني فاليشوت؟ طيب داني كنت بافرزه في الغيط قبل ما اجيبه. داني بقيت فرحان 
بشوية القطن كأني لاقي لقية. داني بقيت اخلي الاولاد يستحموا في الترعة قبل ما يمدوا 
إيديهم على الجمع علشان ما يعرقوش على القطن. قطني آني فاليشوت؟ قول كلام غير 
ده يا أفندي. ده كانت اللوزة حدايا أعز من عين ولد ولاق قطنى آنى فاليشوت؟! 
والله ما أحاسب إلا على اتنين وعشرين. 0 

السنباطي: يا قمحاويء إحنا خلصنا من حسابك وانتهيناء حنرجع لعنب ديبه من 
تانى؟! خلاصء خلصنا. 

#محاوى وكلضنا إيدة عل سمه جلية؟ حساب إيه ده؟! هي فتة؟ والله والله والله 

(ينتهي قسمه إلى غمغمة). 

التاجر: وإن شاء الله بإذن واحد أحد حاتخلصوا حشي إمتى؟ 

السنباطي: ده آخر كيس. 

محمد (من داخل الكيس): حشثي وزن يا أفنديء والنبي كل كيس حايخمس. 

التاجر: طيب يا سيديء أهو كله قسمة ونصيب. تحب تاخد فلوس دلوقتي؟ حاكم 
طول "ها همان ولد لهل جاكن فى حسمي كر لهل مااجقوها احا 1 06 
دلوقتيء والباقي إن شاء الله تاخده قبل ما يطلع أول كيس من عتبة الدار. 

السنياطى: ٠٠١‏ بس؟ دا احنا عايزين لكشة. 

القااكر معلهقي» كله قسم > أصني والحبي كدت لباوب" وهاي اتعسنة ‏ بيطة عده 
بتاعت ١7‏ ألف جنيه. ما باقي منهم إلا شوية الفكة دول. 

(يخرج كيسًا ضخمًا جدًا من جيب الصديري الداخليء ويخرج منه رزمًا من أوراق 
النقود) لكشة إيه يا سنباطي افندي؟ والله الواحد صدق من قال: كالحمار يحمل أثقالًا: 
إنت شايف الكيس ده؟ ياريتها كلها فلوسي. كلها وحياتك فلوس البنك. ما عل أنا إلا 
اوزعها على خلق الله. (الجميع مشغولين في التحديق في النقود) أصل الحكاية» بختك 
يا أبو بخيت» وكله رايح للبنك. نكون إحنا فين من الملايين؟ والله واحد ديك النهار قال إن 
فرغلي اشترى صفقة من البورصة؛ وبعد خمس دقائق بس باعها وكسب فيها نص مليون 
جنيه. قاعد على القهوة حاطط رجل على رجل وبيشرب شيشة. ما عليه إلا يقول: أشتري 
ولا ابيع. دي ولاد بتلعب بالفلوس لعب. الجنيه من جنيهاتهم زي نتاية الأرنب؛ الجنيه 
بيجيب في الشهر ثمانية» وفلوسنا خايبة قوي» تلاقي الجنيه معصيء عمره ما يقدر يجيب 
قرش ساغ واحد. خد يا شيخ خد. زتعن النقو) نسم اش الريعمة الرجدمم عشم الل الرهمه 
الرحيم. آدي واحدء ما لوش تانيء ما جمع الله بين رجل وامرأة إلا وكان الشيطان ثالثهما؛ 
تلاتة. الخلفاء الراشدين أربعة. وخامس الخمسة ما يخمس الا بخمسة. اتفضلء آدي 
يا سيدي خمسين أهم؛ وآدي يا محترم ورقة بمية علشان تنبسط. وهو كله من عمر النهار. 

السنباطي (يتناول المبلغ باحتراس شديدٍ وكأنه قنبلةء ويفحص الأوراق بتدقيق 
شديد» وهم افد ذلك): فلوس إيه يا شيخ؟ هم بيقعدوا. ما آنى باخدهم منك 5 
هذا أديهم للبنك تاقي: كل بضنة باستاف من الينك”: هسدنه عل القطن ا أبيعه هن هذا 
وادّي للبنك فلوسه. ويفضل لي نكلة. الواحد يروح فين يا ناس وبيجي منين؟ 

قمحاوي: أمال الفلوس دي كلها بتروح فين؟ باخدها آني؟! يمكن باخدها آني 
يا ولاد! 

التاجر: بقى يا ولد العم» الفلوس دي كلها بتطلع من البنك. كل سنة البنك يطلع 
فلوس تلف الدنيا وترجع للبنك تاني. وما ترجعش بإيدها فاضية أبدّاء لازم تشفط 
القرشين اللي مع الواحد برضكء إحنا ما علينا إلا نشمها بسء أنا واحد من الناس كل 
اللي بينوبني من الحكاية دي إني باعرف الناس الطيبين اللي زيكى كده. 

الحاج: يعنى القناية كلها بتصب في البنك؟ 

التاجر: تمام» تمام. 

محمد (من داخل الكيس): يابا قمحاوي يايا قمحاوي. 

قمحاوى: مالك يا وله؟ 

محمد: آنى عايز بنك يايا. 

التاجر: يبقى واصلك كام يا سنباطي افندي؟ 

السنياطى: دول .١65١‏ 

التاجر: وعريون ٠5؟‏ 

السنباطى: يبقى ٠٠١‏ الكل. 

التاجر: والباقي إن شاء الله قبل ما يطلع أول كيسء بس والنبي استعجل لينا 
اللقمة شوية لحسن نازل لغاية النصايحة كده. 

السنياطى: العشا يا بنتء. اخلصي شويةء إيه ده؟ اخلصىي شوية (يدخل 
ابن السنباطي كمال وهو شاب كبير الحجم وملظلظء ويرتدي جلبابًا إفرنجياء وشعره 
طويل ومنكوشء ولا يرتدي شينًا في قدميه) مين؟ كمال؟ إنت صاحي من النوم والا إيه؟ 
يا كمال فين؟ يا أيو إسماعيل يكء ده ابنى مصطفى كمالء واللى بيلعب هناك ده سعد 
زغلول. 

التاجر: على اسم سعد باشا. 

السنياطى: أمال! الله يرحمه ويحسن إليه. وده على اسم مصطفى كمال أتاتورك؛ 
قورته شبهه تمام. سلم يا كمالء سلم على عمك. اسم الله عليه في تجهيزيء (ثم لكمال 
هامسًا) آني مش قلتلك ما تمشيش حافي؟ (يتقدم كمال وهو في منتهى الخجل للسلام). 

التاجر: باسم الله ما شاء الله. باسم الله ما شاء الله. ربنا يزيد ويبارك. 

السنباطي: تعالى يا سعدء تعالى سلم على عمك يا وله (يأتي سعد الذي كان يلعب 
في هذه الأثناء مع عوض. أتى عوض معه يريد أن يسلم هو الآخر). 

السنباطي (لعوض): قلت لك امشي يا واد انت بعيد! ياللاء امشي روح العب بعيد. 
قدم يا سعد 37 قدم سلم. 


قمحاوى: تعالى هنا يا عوض. تعالى اما اقولك. 


(يأخذه إلى الناحية اليمنى من المسرح, ويظلان يتهامسان ويحسبانء والابن 
يخطط على الأرض ويجمع ويطرح.) 


لجان تي نا لفدية ومط دو منتوح عسوو امسا 


السنياطى: مالك؟ فيه إيه يا كمال؟ 

كمال (خجلان): عايزك في كلمة. 

السنباطي (يأخذه على ناحية): فيه إيه؟ 

كمال: أمي بتقول لك عايزه تتفرج على الورقة أم ميت جنيه. 

السنباطى: إيه الكلام الفارغ ده؟ روح قول لها تجهز العشا حالا. 

كمال: حاضر (يتجه إلى الداخل). 

السنباطي (يقف ويفكر وهو ينظر إليه): واللا اسمع يا كمال (يعود كمال) لحسن 
تخليها ليلة سودة الليلة دي. خدء بس تجيبها على طول. اوعى تسيبها في إيدك. (ثم يعود 
إلى الجلسة) أهلًا وسهلًا. يا تلتميت مرحبة. 

التاجر والحاج: الله يحفظك. 

السنباطى: يا ألف ألف مرحية. 

التاجر والحاج: الله يبارك فيك. 

السنباطى: خطوة عزيزة. 

التاجر والحاج: يعز مقدارك. 

السنياطي: نورتونا. 

التاجر والحاج: الله ينور عليك. 

السنياطى: يا ألف ألف مرحب. 

التاجر والحاج: الله يبارك فيك. 

التاجر: بس والله يا سنباطي افندي تستعجل لنا اللقمة شوية. قسم ونصيب. 
مقسوم لي آكل عيش وملح وياكو. والله الواحد لما يركب طيارة ما هو ملاحق. لسه عندي 
وحياة النعمة ١٠٠٠١‏ عربية لازم يوصلوا النهاردة المنصورة. والدقيقة تأخير بتقطع بألف 
جنيه. يا ترى هي الساعة كام دلوقت؟ (يخرج ساعته من جيبه؛ وفي نفس الوقت يخرج 
السنباطي والشوادفي ساعتيهما) ياه الساعة خمسة وربع! 

الحاج: وعشرة. أنا ظابط على الشمس. 

السنباطى: أنا عندي خمسة واريعتاشر. اظبط ساعتك يا ابى اسماعين بك. دي 
تفانوس ماشية بالدقي. ظبطها على الراديو. 

الحاج: اظبط 7 خمسة وعشرة يا أستان. والنبي الساعة دي بقالها معايا ٠١‏ 
شيذة 4 سسحة :)ا لعجا فيها ساعاق رادي القن تاهر رفي ا خرش 

التاجر (بلهفة): طيب والنبي عندكو راديو؟ عايز أسمع نشرة الأخبار. زمان الأخبار 
خلصت وييذيعوا أسعار القطن نتاعة النهاردة. قسم ونصيب. لولا رينا ألهمني أشوف 
الساعة كانت فاتت منى النشرة. ١‏ 

السنباطي: أمالء راديى فيلييس. خمستاشر لمبة على كيفك. افتح الراديى يا كمال. 

الحاج: ونسمع احنا برضه؛ لحسن لسه ما بعناش. 

التاجر: حضرتك لسه ما يعتش؟ إن شاء الله يكون قطنك من نصيينا. 

الحاج: إن شا الله. 

التاجر: وحياة النبي اللي زرته ومسكت شباكهء ما حد ياخد قطنك إلا ابو اسماعين. 
قسم ونصيب. شوف ويك فوضيي) إزاي؟ وآدي انت شايف أهه. لازم اسمع نشرة الأخبار؛ 
ليه؟ علشان أشتري بالعدل والقسطاس. لازم أشتري بسعر آخر نشرة. سعر دقيقة 
بدقيقة» كنتش عارف إني حاخد قطنك؟ أبدًا إنما انت شايف. 

صوت الراديو: وإليكم أسعار الإقفال ببورصة نيو أورليانز. قطن طويل التيلة 
684 بنزول ١١‏ بنط قطن (في هذه الأثناء يكون قمحاوي قد انتهى من حسابه مع 
ابنه. فيأتي للجماعة وعلى وجهه تصميمٌ خطير). 

الراديو: بهبوط 55 بنط. 

قمحاوي: يا أفندي. 

السنياطي: هس. استنى شوية. اسكت. 

قمحاوي (بزعيق): والله ما اسكت أبدًا. إن شا الله الدنيا تنهد. اسمع يا أفندي. لا 
الحاج شوادفي ولا دياولو. آني عملت حسابي كله دلوقت. آني عايز "7 جنيه ونص حقي 
في القطن. عايزهم حال على داير مليم. 

الجميع: هس. اسكت. اسكت. خلينا نسمع. 

السنباطي: اتنين وعشرين إيه؟ 

التاجر والحاج: هس. 

قمحاوي: اتنين وعشرين جنيه ونصء وتعريفة كمان. 


(التاجر والحاج يظلان يسمعان الأخبار ويسدان آذانهما.) 


السنباطي: بتوع إيه؟ 
قمحاوي: حقي في القطن. 

السنياطى: يفتح الله! 

قمحاوي: يا افندي آني باقول عايز حقي. 

السنباطي: بس كده؟ حاضر. من عيني دي وعيني دي. يا غالي» والطلب رخيص 
قمحاوي: يا افندي آني عاوز اتنين وعشرين جنيه ونص. 

قمحاوي: يا افندي. 

السنباطي: إنت مالكش عندي حاجة. إيه رأيك بقى؟ 

قمحاوي: يا افندي عيب. 

السنباطى: باقول لك كده حقك زي ما اتفقنا؛ ستة جنيه ونص. لا زايد مليم ولا 
ناقص مليم. 

قمحاوي: أصلي آني غلطان اللي اجيب لك القطن لحد عندك واسيبك تتحكم في. 
آني كنت لازم اروّحو من الغيط. أصلي ابن كلب ذمتي نضيفة. 

السنباطي: كنت روّحو كده. وأنا تاني يوم كنت اخليك تتشعبط على شباك المركز. 

قمحاوي: آني عاوز اتنين وعشرين جنيه ونص. 
اخبط راسك في الحيط. 

قمحاوي: بتقول كام؟ 

قمحاوي: يا ناس الواحد يطق. يطق الواحد يا ناس. الواحد يكفر يا خلق. اللهم 
طولك يا روح. أعوذ بالله من الشيطان الرجيم. 


(يتنهد.) 


محمد (من داخل الكيس): معلشي يابا. بكرة ييجي يوم يرضي الكل. 

قمحاوي: اخرس انتء اسكت. يرضي الكل قال؟ هو فين اليوم ده؟ هى فين اليوم 
اللي يرضي الكل ده؟ إحييني آني النهاردة وموتني بكرة. الدار عايزه تتعرش. إحييني 
النهاردة وموتني بكرة (ثم للسنباطي) إنت بتقول كام يا افندي؟ 

السنباطي (بإهمال مقصود): ستة جنيه ونص. 

الحاج (َهافهًا لقمحاوي): استعوض الله وخدهم أبرك من عينيه. أحسن من بلاش. 

قمحاوي (بصوتٍ مرتفع): أحسن ليه يا حاج؟ هو آني سارقه؟ داني زارعه 
يا ناس. أمري إلى الله. الصبر يا رب الصبر. هات يا سيدي اللي عايز تجيبه. 

السنباطي (يضحك ضحكة صفراء): جاتك لهوه. أمال على إيه فلقة الراس من 
الصبح؟! 

قمحاوي: ما هى سبعة زي تمانية. كله محصل بعضه. والله آني قلبي حاسس 
من جوه إن كل ده كلام فارغ. بقا ازرع الزرعة يا ناس واجيبها لغاية 55 الدار بستة 
جنيه؟! هات يا سيديء هات الفلوس. 


١ 

السنياطى (مواصلًا ضحكته الصفراء): جاتك لهوه. إنت مش عارف كل سنة 
بيحصل إيه؟ - 

قمحاوي: لا. موض عارف. كل سنة بيحصل إيه؟ 

السنباطي: اللي بيصح لك مش بتقيده على حساب مصاريف السنة الجاية. هه. 
(يفتح الدفتر) له مبلغ وقدره ستة جنيهات. 

قمحاوي: إنما آني عايز حقي دلوقت حالًا. عايزه حالا. 

السنباطي: وآني موش مستعد اديك حقك. ويعدين تيجي تصرف على الزرعية 
ما تقدرش. أروح آنى فين ساعتها وآجى منين؟ وانت عارف كل سنة بيحصل كده. 
اشمعنى السنة دي يع 

قمحاوي (بزعيق هائل): بقا كل سنة أطلع من المولد بلا حمص يا ولاد؟ والله 
لاعمل شيخ منصر. والله ما عنت خابط فيها ولا خبطة. والله ما عنت زارع عندك. بطل 
يا ولهء بطل يا ابن الكلب. اطلع من الكيس. اطلع يا وله. قدامي يا وليه على الدار. والله 
ما عنت خابط فيها ولا خبطة. ١‏ 

السنباطي (بضحكة صفراء أخرى): كل سنة بتعمل الموشح داء ويعدين تجوع 
وترجع لي مدلدل ودانك. كل سنة ليك الدقة دي. يا أخيء إكرم الشيبة. إكرمها يا شيخ. 
اسمع؛ والله إن ما كملت حشي القطن لكاري عشر رجالة على حسابك يحشوه. سامع والا 
ما انتاش سامع؟ 


(تتحاوي :وابته«وامزاتة و#ظريقهم للشارع ) 


قمحاوي: إكري إن شا الله تكري .٠٠١‏ 

الحاج: جرى إيه يا قمحاوي؟ جرى إيه يا سنباطي افندي؟ يا اخوانا جرى إيه؟ 
تعال را فنهاوة ينا راك أعفل: : 

الستياظن :«سييه سيية وآنا اكز عفن يجالة 

الحاج: تعالى يا قمحاويء ياخي ما يبقاش عقلك صغير. 


(يذهب إليه ويحضره.) 


ا 


ملك القطن 


قمحاوي (يرجع): والنبي موش علشان حاجة بس علشان خاطر ما فيش رجل 
غريبة تنحط في قطني. اطلع يا واد كمل الكيس. وحياة الختمة الشريفة؛ ما عنت خابط 
فيها ولا خبطة. عايز يجيب عشر رجالة يلغوصوا في قطني؟ 

الستباظي: بلاش يمن 'الختمة نه .يا قمحاوي. ما كل نبكة يتكلفاء وكل طنذة 
كوف لمن 

ابن قمحاوي: معلشي ياباء بكرة ييجي يوم يرضي الكل. 

قمحاوي (يتنهد بحرقة وعمق): الواحد يطق يا ناس ويكفر؟! أطلع من المولد بلا 
حمص؟!(ثم ينحني على الأرض ويظل يجمع اللوز المبعثر وينظفه. ويضعه في الكيس 
وهى يغمغم) إحييني النهاردة وموتني بكرة. إحييني النهاردة يا خويا وموتني بكرة. 
(يظل يفعل هذا مدة ثم يتوقف فجأة ويرفع ظهره ويقول) الله! ريحة إيه دي يا ناس؟ 
(يعود ينحني مرة أخرىء ولكنه يعتدل فجأة) دي ريحة شياطء دي ريحة القطن يا ولاد! 

أصوات (من الداخل): ريحة شياط! 

السنباطي: إيه؟! 

أصوات (من الداخل): ريحة شياط يا ولاد! 


(تبدأ دخانة تتصاعد من داخل المنزل.) 


أصوات (من الداخل): حريقة يا ولاد! 

قمحاوي: دي ريحة قطنء دي في القطن. (الدخان متكاثر) إجري يا واد يا محمد 
ميه يا ولد. البلاص يا نفيسة. إملا حجرك تراب يا عوض. 

التتاجرة يا كهار متيل فق الفظن؟ مال النتك.يا ولان؟! مال الخواحات يا ولك؟! إلحق 
في :ذا تع القدرة التهدة. 

الستباطي: حريقة! روحوا يا ولاد» روحوا يا ولاد. يا ستار يا رب» يا ستار يا رب. 

راح القطن! الأرض انحجز عليها وراحت. (صفافير وناس كثيرون يقبلون ملهوفين) 
العوخي فل الله ا كنال كاسيعيه إنجه امل وتان وتهازو |:| وفيا تكو الذان.:] طلهذا 
بره. يا ستار يا رب! طفوا يا ولادء طفي يا قمحاوي» اجري يا محمدء روحوا يا ولاد. 


ردن 

قمحاوي (يخرج من البيت وأولاده وامرأته يتبعونه): حصل خير يا سنباطي 
أفندي حصل خيرء جات سليمة الحمد لله انطفت خلاص. (الدخان ينقشع تدريجيًا) الى 
الحريقة “يا 'سيدئ, يسلافته ابنك كان عداريئ في الكرن زيشرب سيجارة: قامت الولعة 
شبكت في القطن. 

الحاج (يلكز قمحاوي في جنبه ويقول بصوتٍ منخفض): ما كنت تسيبه ينحرق. 
متحمس على إيه؟ إنت نابك منه حاجة؟ ما كنت تسيبه يتحرق. 

قمحاوي (بزعيق هائل): أسيبه ازاي يا حاج؟! أسيبه ينحرق ازاي يا ناس؟! لو 
كنت اقت الي زوعته ما كش تقول كده :اده عرقي أده شقاياة واابحتة مذي أسيية 


يتحرق ازاي؟! 


(ستار) 


ء 


